|  |
| --- |
| **Criteria 5 : Academic Staff** |
| **Req-5.6** | **:** | The programme to show that the rights and privileges, benefits, roles and relationships, and accountability of the academic staff, taking into account professional ethics and their academic freedom, are well defined and understood. |
| **ผู้รับผิดชอบ Criteria** | **:** | มยุรี แก้วประภา / สุนัดดา สัตตวัตรกุล |
| **หน่วยงาน** | **:** | กองบริหารทรัพยากรบุคคล / กองกลาง |

**ผลการดำเนินงาน :**

งานสภาพนักงานกองกลาง ดำเนินงานรองรับภาระกิจของสภาพนักงาน ตามที่มหาวิทยาลัยได้ดำเนินการจัดทำรายละเอียดรายจ่าย งบประมาณเงินรายได้ประจำปี งบประมาณ พ.ศ. 2567 สภาพนักงานได้รับอนุมัติจัดสรรงบประมาณในการดำเนินโครงการส่งเสริมจรรยาบรรณวิชาชีพ อาจารย์และบุคลากรมหาวิทยาลัย ประจำปี 2567 ร่วมกับคณะทำงานขับเคลื่อนจริยธรรม สภาพนักงานได้ **ได้มีการประชุม**วางแผนกำหนดขั้นตอนกิจกรรมวิธีการดำเนินงาน จำนวน 2 โครงการ ดังนี้

**โครงการส่งเสริมจรรยาบรรณวิชาชีพอาจารย์และบุคลากรมหาวิทยาลัย ประจำปี 2567**

เมื่อวันที่ 2 สิงหาคม 2567 สภาพนักงานได้จัด[โครงการส่งเสริมจรรยาบรรณวิชาชีพอาจารย์และบุคลากรมหาวิทยาลัย ประจำปี 2567](https://facsenate-general.mju.ac.th/wtms_newsDetail.aspx?nID=31320&lang=th-TH) เพื่อส่งเสริมและสร้างความรู้ ความเข้าใจด้านคุณธรรม จริยธรรม จรรยาบรรณของบุคลากรมหาวิทยาลัย ในกิจกรรมอบรมหัวข้อ "คุณธรรม จริยธรรมและจรรยาบรรณ กับความสำเร็จในการดำเนินชีวิต" ได้รับเกียรติจาก รองศาสตราจารย์ ดร.ประเสริฐ จรรยาสุภาพ เป็นวิทยากรถ่ายทอดองค์ความรู้ โดยเชิญบุคลากรมหาวิทยาลัยแม่โจ้-แพร่ เฉลิมพระเกียรติ ร่วมเข้ารับการอบรม ณ ห้องประชุมกวางบุษราคัม ชั้น 3 อาคารนำชัย ทนุผล มหาวิทยาลัยแม่โจ้-แพร่ เฉลิมพระเกียรติ จังหวัดแพร่ และ[รูปแบบออนไลน์](https://senate.mju.ac.th/elearning)ให้กับบุคลากรมหาวิทยาลัยแม่โจ้ จังหวัดเชียงใหม่ และ ชุมพร มีผู้เข้าร่วมทั้งสิ้น 333 คน (อ้างอิง <https://www.youtube.com/watch?v=4rI6CxOImwM>)

**โครงการส่งเสริมและเผยแพร่ความรู้เพื่อการขับเคลื่อนจริยธรรมของบุคลากรมหาวิทยาลัยแม่โจ้ ประจำปี 2567**

สภาพนักงานได้รับงบประมาณในการดำเนิน[โครงการส่งเสริมและเผยแพร่ความรู้เพื่อการขับเคลื่อนจริยธรรมของบุคลากรมหาวิทยาลัยแม่โจ้ ประจำปี 2567](https://facsenate-general.mju.ac.th/wtms_newsDetail.aspx?nID=29976&lang=th-TH) ได้แบ่งจัดออกเป็น 2 กิจกรรม คือ [กิจกรรมที่ 1](https://youtu.be/P6p1h_ZpXE0) กิจกรรมจัดทำคลิป animation การ์ตูนเพื่อประชาสัมพันธ์ เผยแพร่แนวทางปฏิบัติ Dos & Don’ts ลดความสับสนเกี่ยวกับพฤติกรรมสีเทาของบุคลากรมหาวิทยาลัยแม่โจ้ [กิจกรรมที่ 2](https://youtu.be/e5y43gVYxUA) กิจกรรมอบรมจรรยาบรรณวิชาชีพอาจารย์และบุคลากร[แบบออนไลน์](https://senate.mju.ac.th/elearning) เพื่อดำเนินงานขับเคลื่อนจริยธรรมของมหาวิทยาลัยแม่โจ้ ซึ่งเป็นส่วนหนึ่งในตัวขี้วัดย่อยของมาตรการส่งเสริมคุณธรรมและความโปร่งใส ตามข้อ O21 ให้บรรลุตามเป้าหมาย โดยเข้าร่วมขับเคลื่อนด้านจริยธรรมด้วยการอบรมออนไลน์ ในหัวข้อ “บุคลากรมหาวิทยาลัยมืออาชีพ (จรรยาบรรณต่อตนเอง)” ระหว่างวันที่ 17-26 เมษายน 2567 (อ้างอิง <https://facsenate-general.mju.ac.th/wtms_newsDetail.aspx?nID=29976&lang=th-TH>)

การกำหนดหน้าที่ความรับผิดชอบของบุคลากรประเภทวิชาการ ปรากฎตาม[มาตรฐานกำหนดตำแหน่งพนักงานมหาวิทยาลัย](http://personnel.mju.ac.th/standard_position.php)ประเภทวิชาการ ควบคู่กับมาตรฐานภาระงานขั้นต่ำที่มหาวิทยาลัยกำหนดไว้ โดยการกำหนดมาตรฐานภาระงานขั้นต่ำดังกล่าวครอบคลุมทั้ง 4 พันธกิจ (การสอน การวิจัย การบริการวิชาการ และทำนุบำรุงศิลปวัฒนธรรม)

สำหรับการประเมินผลการปฏิบัติงานนั้น มหาวิทยาลัยได้กำหนด[หลักเกณฑ์การคิดภาระงานของผู้ปฏิบัติงานในมหาวิทยาลัยประเภทวิชาการ](https://personnel.mju.ac.th/edoc/rules/12649.pdf) โดยแยกเป็น 4 พันธกิจเช่นเดียวกัน ซึ่งบุคลากรสายวิชาการสามารถวางแผนการปฏิบัติงานประจำปีโดยตกลงกับหัวหน้าส่วนงานภายใต้การจัดทำข้อตกลงภาระงานประจำปี โดยการกำหนดหลักเกณฑ์การคิดภาระงานฯ ดังกล่าวนั้น ได้มีการจัดทำโดยการประชาพิจารณ์ไปยังบุคลากรประเภทวิชาการ และผ่านการเสนอความเห็นจากสภาพนักงานมหาวิทยาลัย ก่อนดำเนินการประกาศใช้หลักเกณฑ์ดังกล่าว

ทั้งนี้ นอกเหนือจากการปฏิบัติงานตามตำแหน่งแล้วนั้น บุคลากรประเภทวิชาการยังจะต้องปฏิบัติตาม[ข้อบังคับมหาวิทยาลัยแม่โจ้ ว่าด้วยจรรยาบรรณ](https://council.mju.ac.th/goverment/20111119104835_2011_council/Doc_25601012230505_55695.pdf) ซึ่งได้กำหนดจรรยาบรรณต่อหน่วยงาน ต่อผู้บังคับบัญชา ต่อผู้ใต้บังคับบัญชา ต่อผู้ร่วมงาน ต่อผู้มาติดต่องานและสังคม และที่สำคัญบุคลากรประเภทวิชาการ จะต้องมีจรรยาบรรณวิชาชีพคณาจารย์อีกด้วย ซึ่งสภาพนักงานได้ดำเนินการจัดโครงการที่เกี่ยวข้องกับการส่งเสริมจรรยาบรรณ เป็นประจำทุกปี